Vlad Gherman și Oana Moșneagu au pus internauții pe jar după ce au postat pe rețelele de socializare o fotografie în care amândoi râd și stau cu mâinile pe abdomenul actriței. Cei doi urmează să aibă cununia religioasă și s-au trezit cu o mulțime de felicitări pentru faptul că ar deveni părinți.
View this post on Instagram
Vlad Gherman și Oana Moșneagu își doresc să aibă copii și având în vedere faptul că în urmă cu o lună cei doi au făcut cununia civilă, mulți au crezut că cei doi actori au trecut deja la noua etapă, conform Cancan.
„Dacă ar fi să ne luăm după ce am mai postat noi pe instagram de-a lungul timpului, cred că Oana deja se află la a patra sarcină. Așa ne place nouă, mai râdem din când în când”, a spus Vlad Gherman care contrazice felicitările internauților.
Și Oana Moșneagu își dorește să devină mamă, la fel de mult ca și Vlad Gherman, doar că încă au alte planuri de făcut.
„Da, într-adevăr amândoi ne dorim, o să urmeze și pasul ăsta, este o etapă firească a unui cuplu care tocmai face pasul următor prin această nuntă. Următorul mare eveniment cel mai probabil va fi acesta (n.r botezul). Dar momentan vrem să fim concentrați pe nunta pe care urmează să o avem în doar 3 săptămâni și nu stăm să ne gândim sau să planificăm chestia asta. Într-adevăr amândoi ne dorim copil și cel mai probabil se va întâmpla curând”, a transmis Vlad Gherman.
Actorul a cerut-o în căsătorie pe Oana în urmă cu un an, pe scena teatrului, la finalul unui spectacol în care au jucat, iar în acest an își vor uni destinele.